Rems

D **Rems**  isch e Fluss z Bade-Wirttebärg. Si entspringt in ere Hechi vu 551 m NN in dr Nechi vu dr Gmei Essenge bi Oole im Oschtalbkrois am Fueß vu dr Schwebische Alb un mindet no uugfehr 78&nbsp;km bi Remseck im Landkreis Ludwigsburg uf 203 mm NN as rächte Näbefluss in dr Neckar.

## Stedt un Gmeine an dr Rems
* Oschtalbkrois: Essenge, Megglenge, Bebenge, Gmẽẽd, Lorich
* Rems-Murr-Krois: Bliiderhouse, Urbach, Schorndorf, Wẽnderbach, Reemshalde, Waistadt, Woeblenge
* Landkrois Ludwigsburg: Remseck

## Lauf vu dr Rems
Vu ihrem Ursprung bi Essenge ab fließt d Rems e churz Stock no Norde un nimmt derno d Richtig no Weschte. Si bildet e breit Dal un wird do begleitet vu dr Bundesstroß 29 un dr Remsbahn. Doderdur isch s Remsdal e wichtigi Verchehrsagse vu Balligsruum Stuegert no Oschtwirttebärg un s weschtlig Bayern. No dr Gmeine Essenge, Megglenge un Bebenge wird d Bsidlig dichter, au Gwärb- un Induschtriiaalage wäre zahlrycher. D Rems chunnt jetz zue dr Große Chreisstadt Gmẽẽd. No Lorich verlosst si dr Oschtalbkrois un wägslet iber in d Rems-Murr-Krois. Hinter Bliiderhouse un Urbach chunnt si zu dr Große Chreisstadt Schorndorf, wu vu rächts dr einzig wichtig Näbefluss yymindet, d Wiislauf, wu vu Norde us em Naturpark Schwäbisch-Fränkischer Wald chunnt. Ab do findet mer an dr Dalhäng Räbe - s Remsdal isch eis vu dr greschte Wyyböugebiet vu Wirttebärg. Am Fluss lige Wẽnderbach, Reemshalde un d Stadt Waistadt, wu us verschiedene Ortschafte bildet woren isch un Sitz vu dr Remstalkellerei isch, dr greschte Gnosseschaft vu dr Remsdäler Räbbure. Näbe Räbe het s au viil Flechine mit Obst, vor allem mit Chriese.

Schließli chunnt d Rems uf Woeblenge, dr Verwaltigssitz vum Rems-Murr-Krois. Ab do ändere sich dr Verlauf un d Gstalt vum Remsdal stark. D Bundesstroß un d Remsbahn gehen graduus wyter no Weschte in Richtig Stuegert, d Rems biegt ab no Nordweschte. Vu dr weiche Keuprerstapfle chunnt si jetz in s herter Muschelchalchbiet, s Dal wird änger. Unterhalb vu Woeblenge-Neustadt fließt si am Stammhuus vu dr Motorsäginefabrik Stihl verbyy un wird vum 45&nbsp;m hoche un 230&nbsp;m lange Viadukt vu dr Murrbahn iberquert. Derno goht si mit mächtige Mäander dur s Naturschutzgebiet Unters Remsdal. D Prallhäng sin hite zmeischt bewaldet; zum Deil cha mer aberr no Muurräscht vu friejere Räbbärg säh. Di flachere Gleithäng wäre no landwirtschaftlig gnutzt. Churz noch em Ibertritt in dr Landkrois Ludwigsburg mindet d Rems bi Remseck in dr Neckar.


 Datei:WaldteichImRemstal.jpg|Im Remsdal bi Hegnach
 Datei:Remseck-neckarrems2.jpg|D Rems z Remseck


## Hochwasserschutz

Am 21. März 2002 het s im Remsdal e groß Hochwasser gee, bi Schorndorf isch mit eme Pegelstand vu 5,12&nbsp;m fascht dr sognännt 100-jehrig Wasserstand (5,20&nbsp;m) erreicht wore.

Dr *Wasserverband Rems* het in dr letchte Johre ne Konzäpt zum Hochwasserschutz entwicklet, wu vor allem dr Böu vu Ruckhaltebeckine umfasst. Doderzue isch in dr Johre 2005 un 2006 e Hochwasserruckhalteruum unterhalb vu Schorndorf un eine oberhalb vu Lorch gschaffe wore. E wytere isch bi Lorich-Waldhouse syt em Summer 2006 im Böu. Är wird uf Cheschte vu 9,6 Millione Euro veraasschlat. S Land Land Bade-Wirttebärg ibernimmt dodervu 6,7 Millione Euro. Kritiker – dodrunter zem Byschpel Bund für Umwelt und Naturschutz Deutschland – halte dergege, ass vor allem d Flechineversigelig dra schuld sej, ass d Hochwasser all meh un all schlimmer wäre. No Schetzige vum Land wird d Sidligsflechi im Remstal bis 2014 um wyteri 14 % zuenimmt.

## Weblinks
* 

## Fueßnote